Diari Oficial de la Generalitat Valenciana


Sumari del DOGV 3175, del 03-02-1998 (1998/152)

Bases i convocatòria per a la provisió d'una plaça de suboficial en cap de la policia local.
--------------------------------------------------------------------------------------------

### Dades del document

Número de DOGV
:   3175

Data del DOGV
:   03-02-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/152


Data del document
:   27-11-1997

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * policia
    * concurs administratiu
    * administració local

Bases i convocatòria per a la provisió d'una plaça de suboficial en cap de la policia local. [1998/C152]
  
El Ple de l'Ajuntament, en sessió ordinària del 27 de novembre de 1997, va aprovar les bases i convocatòria que han de regir a fi de proveir en propietat una plaça de suboficial en cap de la policia local, vacant en la plantilla de funcionaris d'aquest Ajuntament d'Oliva, i el tenor literal de les quals és el que a continuació es reprodueix:
  
Bases que han de regir la convocatòria per a la provisió en propietat d'una plaça de suboficial cap de la policia local de l'Ajuntament d'Oliva
  
Primera
  
És objecte d'aquestes bases la regulació de la convocatòria per a la provisió en propietat d'una plaça de suboficial cap de la policia local, vacant en la plantilla de personal funcionari d'aquest Ajuntament, i enquadrada dins de l'escala d'administració especial, subescala de serveis especials, classe de policia local i els seus auxiliars, categoria de suboficial, dotada amb un sou anual corresponent al grup B, nivell de complement de destinació 22, amb pagues extraordinàries, triennis i altres emoluments establits per la legislació vigent, i que s'inclou dins de l'oferta d'ocupació pública d'aquest Ajuntament corresponent a l'any 1996, aprovada pel Ple de l'Ajuntament en sessió ordinària del 27 de juny de 1996, i publicat l'anunci en el Boletín Oficial del Estado número 224, de data 16 de setembre de 1996.
  
Segona
  
La plaça que es convoca es proveirà pel sistema d'oposició lliure.
  
Tercera
  
A l'aspirant que resulte nomenat i prenga possessió de la plaça convocada li correspondrà l'exercici de les comeses i funcions establides en la Llei Orgànica de Forces i Cossos de Seguretat, normativa autonòmica i local d'aplicació, així com l'organització jeràrquica i comandament immediat dels membres de la plantilla del cos de la policia local d'aquesta ciutat; tot això, davall la directa dependència de l'Alcaldia.
  
Quarta
  
L'aspirant que resulte nomenat per a aquesta plaça quedarà sotmés, des del mateix moment de la presa de possessió, al règim d'incompatibilitats vigent, no podent simultaniejar l'exercici de la plaça amb el de qualsevol altra, càrrec o ocupació pública remunerats amb fons de qualsevol administració pública, d'empreses que tinguen caràcter oficial o relació amb els dits organismes, encara que el sou tinga caràcter de gratificació o retribució de qualsevol classe. Hi serà d'aplicació, a aquest respecte, el que es disposa en la vigent legislació sobre incompatibilitats i la Llei Orgànica 2/1986, de Forces i Cossos de Seguretat.
  
Cinquena
  
La present convocatòria s'ajusta al que s'estableix en la Llei 7/1985, de 2 d'abril, el Reial Decret Legislatiu 781/1986, de 18 d'abril, la Llei 30/1984, de 2 d'agost, la Llei de la Generalitat Valenciana 2/1990, de 4 d'abril, de Coordinació de les Policies Locals, el Decret 152/1991, del Consell de la Generalitat Valenciana, l'Ordre de 5 de desembre de 1994 de la Conselleria d'Administració Pública, l'Ordre de 16 de gener de 1992 del conseller d'Administració Pública, per la qual es desplega el Decret 11/1992, de 16 de gener de 1992, del Consell de la Generalitat Valenciana, i resta de la normativa de pertinent aplicació.
  
Sisena
  
Per a ser admesos a les proves selectives els aspirants hauran de reunir els següents requisits referits al dia en què acabe el termini d'admissió de sol·licituds:
  
a) Tenir la nacionalitat espanyola.
  
b) Estar en possessió del títol de diplomat universitari o equivalent, o en condicions d'obtenir-lo en la data que determine el termini de presentació d'instàncies.
  
A aquests efectes, els aspirants que no puguen acreditar titulació acadèmica suficient, hauran d'aportar un certificat expedit per la facultat corresponent acreditativa d'haver superat satisfactòriament els tres primers cursos en la carrera de què es tracte.
  
c) No patir cap malaltia o defecte físic que impedisca l'exercici de les funcions pròpies de la seua escala i categoria.
  
d) Haver complit 18 anys d'edat, si és el cas, l'edat establida en la convocatòria d'ingrés.
  
e) No haver sigut separat mitjançant expedient disciplinari del servei de l'estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.
  
f) Estar en possessió dels permisos de conducció de vehicles de les classes A-2 i B-2.
  
Setena
  
En les instàncies per a prendre part en aquest procés selectiu que es convoca, els aspirants hauran de manifestar que reuneixen totes les condicions exigides en la base sisena.
  
En aquest sentit, amb la instància, i a fi de ser admés, caldrà adjuntar obligatòriament la documentació següent:
  
1. Fotocòpia del document nacional d'identitat.
  
2. Fotocòpia de la titulació acadèmica mínima necessària per a poder prendre part en el sistema selectiu.
  
3. Fotocòpia del permís de conducció de vehicles, en què conste la possessió dels permisos, almenys, de les classes A-2 i B-2, o certificat expedit per la prefectura provincial de Trànsit que corresponga acreditativa d'haver superat les oportunes proves necessàries a fi d'obtenir-los.
  
4. Fotocòpia de la carta de pagament o rebut acreditatiu d'haver satisfet davant la tresoreria municipal els drets d'examen.
  
Vuitena. Lloc i termini de presentació d'instàncies
  
Les instàncies es dirigiran al president de la corporació i es presentaran al Registre General d'aquesta, dins del termini de 20 dies naturals, comptats a partir de l'endemà de la publicació de l'anunci en extracte d'aquesta convocatòria en el Boletín Oficial del Estado, sense perjudici de la publicació de la convocatòria i de les bases, íntegrament, en el Diari Oficial de la Generalitat Valenciana i en el Butlletí Oficial de la Província de València, així com al tauler d'anuncis de l'Ajuntament.
  
Les instàncies també podran presentar-se en la forma prevista en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Novena. Drets d'examen
  
Els drets d'examen es fixen en la quantitat de 5.000 pessetes, que hauran de pagar-se amb anterioritat a la presentació d'instàncies a la tresoreria municipal, o bé per gir postal o telegràfic dirigit a aquesta.
  
Deu. Admissió de candidats
  
Expirat el termini de presentació d'instàncies, l'Alcaldia Presidència de la corporació dictarà una resolució, en el termini màxim de 15 dies hàbils, en què declararà aprovada la llista provisional d'aspirants admesos i exclosos, que es farà pública en el Butlletí Oficial de la Província i al tauler d'edictes de l'Ajuntament, concedint-se un termini de 10 hàbils per a reclamacions. Aquestes reclamacions, si n'hi ha, seran acceptades o rebutjades en la resolució per la qual s'aprove la llista definitiva, dictada, així mateix, per l'Alcaldia i publicada al tauler d'edictes municipal i al Butlletí Oficial de la Província. La publicació d'aquesta resolució serà determinant dels terminis a l'efecte de possibles impugnacions.
  
Onze. Tribunal qualificador
  
El tribunal qualificador estarà integrat pels membres següents:
  
- President: l'alcalde president de l'Ajuntament d'Oliva o regidor en qui delegue.
  
- Vocals:
  
· Un representant del professorat oficial, designat per l'Institut Valencià de Seguretat Pública.
  
· Un representant de l'administració de la Generalitat Valenciana.
  
· Un funcionari de la corporació d'igual o superior categoria a la convocada.
  
· Dos representants dels treballadors designats per la Junta de Personal Funcionari de l'Ajuntament.
  
· Un regidor membre de la Comissió Informativa de Règim Interior nomenat per l'Alcaldia a proposta d'aquesta.
  
· Un regidor de l'Ajuntament d'Oliva, designat per l'Alcaldia.
  
- Secretari: el de la corporació o funcionari en qui delegue, que actuarà a més com a vocal.
  
La designació dels membres del tribunal, aprovada per l'Alcaldia, inclourà la dels respectius suplents i es farà pública en el Butlletí Oficial de la Província i al tauler d'edictes de la corporació.
  
Podran nomenar-se assessors del tribunal per a les proves prèvies, les d'aptitud física i les del quart exercici de l'oposició. El seu nomenament haurà de fer-se públic al tauler d'anuncis de l'Ajuntament, amb una antelació mínima de 10 dies naturals a la de la realització de les proves prèvies.
  
El tribunal qualificador no podrà constituir-se ni actuar sense l'assistència de més de la meitat dels seus membres, titulars o suplents, indistintament, i està facultat per a resoldre les qüestions que puguen suscitar-se en el curs de les proves selectives, i per a adoptar els acords necessaris per al degut ordre d'aquelles en tot allò no previst en aquestes bases.
  
El tribunal que actue en aquestes proves selectives tindrà la categoria segons a de les recollides en l'annex IV del Reial Decret 236/1988, de 4 de març, modificat per resolució de 22 de març de 1993.
  
Els components del tribunal hauran d'abstenir-se d'intervenir i els aspirants podran recusar-los quan concórreguen en ells alguna de les circumstàncies assenyalades en l'article 28 de la Llei 30/1992, i igualment, els aspirants podran recusar aquests membres en els termes que assenyala l'article 29 del mateix text legal.
  
Dotze
  
Per a establir l'ordre en què han d'actuar els opositors en aquells exercicis que no puguen realitzar-se conjuntament, es farà un sorteig davant l'alcalde, en presència del secretari.
  
La dat, hora i lloc de començament de la prova prèvia, així com dels exercicis de què consta la fase d'oposició, la fixarà l'Alcaldia i, juntament amb el resultat d'aquest sorteig i amb la composició concreta del tribunal qualificador, amb 15 dies, almenys, d'antelació, es publicaran en el Butlletí Oficial de la Província i al tauler d'edictes de la casa consistorial.
  
La prova prèvia es practicarà abans de la resta d'exercicis de la fase d'oposició.
  
Llevat que el tribunal qualificador dispose una altra cosa, tots els exercicis, excepte la prova prèvia al·ludida, començaran i finalitzaran en un mateix dia, i com s'ha assenyalat anteriorment, serà fixat per l'Alcaldia.
  
Els aspirants seran convocats per a cada exercici, inclosa la prova prèvia, en crida única, llevat casos de força major degudament justificats i lliurement apreciats pel tribunal qualificador. La no-presentació d'un aspirant a la pràctica de la prova prèvia o a qualsevol de la resta d'exercicis determinarà automàticament el decaïment del seu dret a participar en el mateix exercici i successius, i quedarà exclòs del procés selectiu.
  
El tribunal podrà requerir en qualsevol moment als aspirants que acrediten la seua identitat, per a la qual finalitat hauran d'anar proveïts del document nacional d'identitat.
  
Tretze
  
El procediment de selecció per a la provisió en propietat de la plaça objecte d'aquestes bases, serà el que s'assenyala tot seguit:
  
13.1 Proves prèvies. Abans de començar els exercicis que després es detallaran es practicarà una prova psicotècnica d'aptituds i personalitat, així com un reconeixement mèdic.
  
Tant la prova psicotècnica d'aptituds i personalitat com el reconeixement mèdic tindran el caràcter d'eliminatoris, sent qualificats els aspirants amb apte o no apte.
  
Respecte de les prescripcions tècniques sobre les quals versarà tant la prova psicotècnica com el reconeixement mèdic s'ajustaran a allò establit en l'Ordre de 5 de desembre de 1994, de la Conselleria d'Administració Pública, per la qual s'estableixen els criteris mínims per a la selecció dels policies locals de la Comunitat Valenciana.
  
Aquells aspirants que siguen qualificats en alguna d'aquestes proves prèvies com a no apte, quedaran decaiguts en el seu dret a continuar el procediment selectiu, i quedaran definitivament eliminats.
  
13.2 Fase d'oposició
  
Constarà dels següents exercicis:
  
- Primer exercici. De caràcter obligatori i eliminatori.
  
Consistirà a superar proves d'aptitud física que posen de manifest la capacitat per a l'exercici del lloc de treball, el contingut i marques mínimes de les quals serà els que s'indiquen tot seguit:
  
1. Escalada de corda amb presa de peus: homes, 4 metres; dones, 3 metres.
  
2. Salt de llargada amb correguda: homes, 4 metres; dones, 3,80 metres.
  
3. Salt d'alçada: homes, 1,10 metres; dones, 1 metre.
  
4. Carrera de velocitat en 60 metres: homes 10 segons; dones, 12 segons.
  
5. Carrera de resistència en 1.000 metres: homes, 4 minuts; dones, 4 minuts i 10 segons.
  
La qualificació d'aquest exercici serà d'apte o no apte, havent de superar com a mínim quatre de les proves per a ser qualificat com a apte.
  
- Segon exercici. Supòsit policial. De caràcter obligatori i eliminatori.
  
Consistirà en la realització de dues proves pràctiques, amb una duració màxima de tres hores (per a ambdues), que fixarà el tribunal abans de la realització de l'exercici, que versarà sobre planificació, redacció, desenvolupament i exposició escrita d'un supòsit policial sobre les activitats, funcions i serveis propis de l'ocupació al qual s'oposita. Es valorarà el desenvolupament i exposició de totes les actuacions i mesures policials que s'hagen d'adoptar en matèria de distribució de personal, mitjans materials, seguretat ciutadana i viària, i actuacions complementàries, i altres que siguen necessàries per a la realització del supòsit; això sí, ajustades a la problemàtica del municipi d'Oliva.
  
Es podran acompanyar d'un plànol o fixar-ho sobre aquest, que aportarà el tribunal, totes les dades gràfiques o representatives de les actuacions dels policies, o de distribució de mitjans, que servisquen per a la millor resolució.
  
Els aspirants tindran una ampla llibertat, pel que fa a la redacció per escrit dels supòsits, pel que fa al desenvolupament en castellà o en valencià.
  
La qualificació d'aquest exercici serà de 0 a 10 punts (globalment considerats els dos supòsits) i per a superar-lo caldrà obtenir un mínim de 5 punts, sempre que en l'exercici amb menys puntuació s'obtinga un mínim de 3 punts.
  
- Tercer exercici. Test de cultura policial. De caràcter obligatori i eliminatori.
  
Consistirà a contestar correctament per escrit, un qüestionari de 100 preguntes, tipus test, amb diverses respostes alternatives, relacionat amb temes professionals de policia, el temari dels quals s'explicita en l'annex I d'aquestes bases.
  
Segons el parer del tribunal, i després de la resolució que aquest adopte a l'efecte i de la qual es donarà compte als aspirants abans de la realització d'aquest tercer exercici, podran penalitzar-se les respostes errònies.
  
La qualificació d'aquest exercici serà de 0 a 10 punts, sent necessari obtenir un mínim de 5 punts per a considerar-lo superat satisfactòriament. (Caldrà tenir en compte, si és el cas, la resolució que poguera adoptar el tribunal qualificador a fi de penalitzar les respostes errònies).
  
- Quart exercici. De caràcter obligatori i no eliminatori.
  
Consistirà a traduir del valencià al castellà i viceversa, un text proposat pel tribunal, d'entre tres sobre tancats que es presentaran per elegir-los, en un temps màxim de 30 minuts.
  
Aquest exercici serà qualificat entre 0 i 2 punts, i no serà eliminatori.
  
Catorze. Qualificació final i proposta del tribunal
  
La puntuació final estarà determinada per la suma de la puntuació obtinguda en els exercicis segon i tercer, amb l'addició de la puntuació obtinguda en el quart i últim exercici, no podent el tribunal aprovar ni declarar que han superat les proves selectives un nombre d'aspirants superior al de les places convocades.
  
En el supòsit de produir-se empat en la qualificació final d'aspirants que puguen tenir dret a plaça, el tribunal qualificador, a l'efecte de dirimir-lo, atendrà la major puntuació obtinguda en els segon exercici de la fase d'oposició.
  
El tribunal formularà una proposta a l'Alcaldia de l'aspirant que havent superat les proves selectives i després de la presentació dels documents exigits en aquesta convocatòria s'hagen d'incorporar a l'Institut Valencià de Seguretat Pública per a seguir el corresponent curs teoricopràctic.
  
Quinze. Curs teoricopràctic
  
El curs teoricopràctic consistirà en formació i selecció en l'Institut Valencià de Seguretat Pública, amb una duració de dos mesos.
  
Acabat el curs teoricopràctic, l'Institut Valencià de Seguretat Pública comunicarà a l'alcalde si aquell aspirant ha superat aquest curs, amb indicació de la puntuació o qualificació obtinguda, a l'efecte del seu nomenament com a funcionari en propietat. El nomenament s'efectuarà en el termini màxim de 15 dies, comptats des de la comunicació de l'Institut Valencià de Seguretat Pública.
  
En cada convocatòria, l'aspirant que no supere el curs teoricopràctic podrà incorporar-se al curs immediatament posterior. Si no supera aquest segon curs, quedarà definitivament decaigut en el seu dret de reserva.
  
Setze. Presentació de documents
  
L'aspirant proposat per a suboficial de la policia local d'aquest Ajuntament aportarà al Departament de Recursos Humans de l'Ajuntament d'Oliva, en el termini de 20 dies naturals, comptats a partir de l'endemà de la publicació al tauler d'edictes de l'Ajuntament de la llista corresponent, els documents següents:
  
- Certificat, en extracte, de l'acta de naixement, expedida pel registre civil corresponent.
  
- Còpia autenticada o fotocòpia (acompanyada de l'original per a compulsa) de la titulació mínima exigida per a prendre part en l'oposició lliure convocada a l'efecte.
  
- Certificat expedit pel Registre General de Penats i Rebels d'absència d'antecedents penals.
  
- Declaració complementària de conducta ciutadana, d'acord amb els que s'estableix en la Llei 68/1980, d'1 de desembre.
  
- Declaració jurada acreditativa de no haver sigut separat de qualsevol administració pública, ni trobar-se inhabilitat per a l'exercici de funcions públiques.
  
- Permís de conduir A-2 i B-2.
  
- Certificat de llicenciat en Medicina, acreditatiu de no patir cap malaltia o defecte físic que impedisca l'exercici de les funcions públiques pròpies de l'escala i categoria.
  
Disset
  
Si dins del termini indicat, i llevat dels casos de força major, no presenta la documentació o no reuneix els requisits exigits, no podrà ser nomenat, i quedaran anul·lades totes les actuacions, sense perjudici de la responsabilitat en què haguera pogut incórrer per falsedat en la instància.
  
Aquell aspirant que tinga ja la condició de funcionari públic, quedarà exempt de presentar la documentació que li va ser exigida amb caràcter previ per al seu ingrés com a tal.
  
Divuit
  
L'aspirant que supere el curs de formació de l'Institut Valencià de Seguretat Pública serà proposat per al nomenament definitiu, havent de prendre possessió com a funcionari en propietat dins del mes següent al de la proposta de nomenament definitiu.
  
Final. Impugnació de les presents bases
  
Contra la present convocatòria, bases i actes administratius que se'n deriven, s'hi podrà interposar un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de matí següent al de la publicació íntegra de les bases en el Butlletí Oficial de la Província de València. Abans de la interposició, caldrà comunicar a l'Ajuntament la intenció d'interposar aquest recurs.
  
Contra els acords del tribunal qualificador que siguen definitius, s'hi podrà interposar un recurs ordinari en els casos i forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o qualsevol altre tipus de recurs o acció que estime pertinent en defensa dels seus drets. A l'efecte d'interposició d'un recurs ordinari contra la proposta de nomenament de l'aspirant aprovat pel tribunal qualificador, el termini per a la interposició del recurs serà d'un mes, computant-se a partir de la publicació de la llista d'aprovats als taulers d'anuncis de l'Ajuntament d'Oliva.
  
ANNEX I
  
Temari
  
Dret constitucional
  
Tema 1. Organització política de l'estat espanyol. Classes i formes d'estat. Organització territorial de l'estat. Relacions entre el govern i les corts generals.
  
Tema 2. La corona: funcions constitucionals del rei. Successió i regència. El referendament.
  
Tema 3. La Constitució Espanyola de 1978. Estructura, contingut i principis bàsics. Reforma de la Constitució.
  
Tema 4. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 5. Les Cortes Generals: les cambres. Composició, atribucions i funcionament. La funció legislativa.
  
Tema 6. El poder judicial. Estructura, organització i funcionament dels tribunals en el sistema espanyol.
  
Tema 7. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions publiques: estatal, autonòmica i local.
  
Tema 8. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
  
Dret administratiu
  
Tema 9. L'administració local. Caràcter natural de l'administració local. L'administració local com a instrument de descentralització. L'administració local en la Constitució Espanyola de 1978. Entitats que comprén l'administració local.
  
Tema 10. El dret administratiu: fonts. La llei. Normes no promulgades pel parlament amb rang de llei. El reglament: concepte i classes.
  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 12. Òrgans col·legiats de govern. El ple de l'ajuntament. La comissió de govern. Òrgans consultius i participatius: les comissions informatives. Les juntes de districte.
  
Tema 13. La funció pública en general i els funcionaris de les entitats locals. Organització de la funció pública local.
  
Tema 14. El personal al servei de les administracions locals: concepte i classes. Drets i deures dels policies locals. Adquisició i pèrdua de la condició de funcionari.
  
Tema 15. La responsabilitat dels funcionaris. Reglament de règim disciplinari. Incoació d'expedients.
  
Tema 16. El procediment administratiu. Estudi de la legislació general vigent en la matèria, Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Fases del procediment. Notificació i audiència als interessats.
  
Tema 17. La revisió administrativa de l'acte administratiu. Procediments i límits de la revisió. Recursos: ordinari i revisió. El recurs contenciós administratiu.
  
Tema 18. Els béns de l'administració. Concepte i legislació bàsica. L'adquisició de béns per l'administració. L'autotutela: inventari, registre, investigació, delimitació, desnonament i recuperació d'ofici. La inembargabilitat.
  
Bans i ordenances municipals
  
Tema 19. Obligacions i competències dels ajuntaments. Les ordenances municipals. Els bans de l'alcaldia.
  
Tema 20. Ordenances municipals: concepte i classes. Infraccions. Potestat sancionadora. Principals infraccions a bans i ordenances.
  
Tema 21. Focs artificials, classes d'artificis pirotècnics. Muntatge d'espectacles. Distància dels focs o protecció personal. Normativa d'aplicació.
  
Tema 22. Normativa sobre activitats molestes, insalubres, nocives i perilloses.
  
Tema 23. Reglamentació en matèria d'autotaxis i autoturismes. Documentació necessària d'aquests vehicles, requisits, tarifes, competència.
  
Tema 24. Via pública: revetlles, guals, tendals, instal·lació de taules i cadires, contenidors, grues i material de construcció. Òrgan competent per a l'autorització. Sancions.
  
Tema 25. Venda ambulant. Reial Decret 1.010/1985, de 5 de juliol. Modalitats de venda ambulant. Requisits. Referència a l'ordenança municipal de l'Ajuntament d'Oliva reguladora de la venda no sedentària.
  
Tema 26. Normativa relacionada amb usos i activitats.
  
Tema 27. Ordres ministerials de mendicitat. Llocs de recollida. Obligació de les administracions municipals. Aspectes legals.
  
Tema 28. Reglament de l'Ajuntament d'Oliva sobre el Servei de Recollida Domiciliària de Fems o Residus Sòlids i Neteja Viària.
  
Policia local
  
Tema 29. La seguretat ciutadana. Autoritats competents. Funcions de la policia local segons la llei orgànica de forces i cossos de seguretat. Actuacions de la policia local en col·laboració amb la resta de les forces i cossos. Policia governativa i judicial.
  
Tema 30. La policia local: conceptes previs. Missions i objectius. Estructura orgànica i funcional.
  
Tema 31. El binomi policia local-ciutadà: conceptes previs, relació, finalitat. Suports ètics. Normes d'actuació.
  
Tema 32. Ordenament legislatiu de la policia local. Principis bàsics d'actuació. Disposicions comunes estatutàries. Règim disciplinari.
  
Tema 33. La Llei 2/1990, de Coordinació de Policia Local de la Comunitat Valenciana. Disposicions generals. L'estructura i organització. De la selecció, promoció i mobilitat. Dels drets i deures.
  
Tema 34. L'Institut Valencià de Seguretat Pública. Regulació legal. Fins i funcions. Els cursos de formació, bàsics o selectius, de capacitació, d'integració d'auxiliars de policia local. El registre de policies locals.
  
Dret penal
  
Tema 35. El Codi Penal. Concepte de delicte i falta. Graus d'execució del delicte. Accions o omissions. Dol i culpa. Autors, còmplices i encobridors.
  
Tema 36. Delictes contra les persones: homicidi, infanticidi, avortament, lesions i disposicions en general.
  
Tema 37. Delictes contra la llibertat sexual: violació i agressions sexuals; exhibicionisme i provocació sexual; estupre, rapte; prostitució.
  
Tema 38. Delictes contra la propietat: robatoris i furts, definició i principals diferències.
  
Tema 39. Delictes comesos pels funcionaris públics en l'exercici dels seus càrrecs: de la prevaricació, de la infidelitat en la custòdia de presos, en la custòdia de documents. Violació de secrets.
  
Tema 40. Desobediència i denegació d'auxili; anticipació, prolongació i abandonament de funcions públiques, suborn, malversació de cabals públics.
  
Tema 41. De les faltes: contra l'ordre públic, contra els interessos generals i règim de poblacions, contra les persones, contra la propietat.
  
Tema 42. Les penes. Concepte i classes. Causes d'exclusió i modificació de la responsabilitat penal. Òrgans jurisdiccionals.
  
Dret processal
  
Tema 43. Llei Orgànica Reguladora del Procediment d'habeas corpus (6/1984, de 24 de maig). De la denúncia i la querella. De l'exercici del dret de defensa. De l'assistència d'advocat. Del tractament de presos i detinguts (articles 520 al 527 de la Llei d'Enjudiciament Criminal).
  
Tema 44. El procés: concepte, objecte, fi, tipus o sistemes. Dret processal penal: concepte, característiques, origen i fonts.
  
Tema 45. De l'entrada i registre en lloc tancat (art. 545 al 548 de la Llei d'Enjudiciament Criminal). De la comprovació del delicte i esbrinament del delinqüent.
  
Tema 46. Presó provisional, llibertat provisional. La fiança. Recursos contra les resolucions dels jutges d'instrucció o contra les dels tribunals superiors de justícia. Revisió. L'embargament.
  
Policia de trànsit i circulació
  
Tema 47. El codi de circulació vigent després de la publicació de la Llei de Seguretat viària: nocions prèvies. Tipificació de les principals infraccions.
  
Tema 48. Quadre d'infraccions més habituals en matèria de circulació urbana. Infraccions de trànsit que són constitutives de delicte. Procediment sancionador actualitzat.
  
Tema 49. Normes generals de circulació: assegurança obligatòria (Llei 122/1962, modificada pel Decret 632/1982, i el Reial Decret Legislatiu 1.301/1986, de 28 de juny, actualitzat pel Reial Decret 2.641/1986, de 30 de desembre). Codi de Circulació (art. 16, 90, 103, 132.3, 133, 149.1 i 151).
  
Tema 50. Nivells sonors permesos en vehicles, i també infracció a aquests (art. 90 i 210). Inspecció tècnica de vehicles (Reial Decret 2.344/1985, de 20 de novembre, i art. 253 del Codi de la Circulació). Vehicles especials (art. 305 del Codi de la Circulació). Altres infraccions al codi circulatori, com els articles 212, 216, 230 i 238 d'aquest.
  
Tema 51. La circulació. Òrgans competents. Vigilància i regulació de la circulació. Ordenació del trànsit.
  
Tema 52. La circulació urbana: normes generals de circulació. La senyalització. Permisos i llicències de conduir.
  
Tema 53. El transport. Servei públic de viatgers y servei públic de mercaderies o mixtos. El servei privat. Mercaderies perilloses. Condicions tècniques de transport i altres requisits principals. Reglament Nacional de Serveis Urbans i Interurbans de Transport d'automòbils Lleugers (Reial Decret 773/1979, de 6 de març, modificat pel Reial Decret 263/1983, de 9 de febrer).
  
Tema 54. El transport escolar (Llei 16/1987, Reial Decret 2.344/1985, i art. 253 del Codi de la Circulació, Reial Decret 2.296/1983, de 25 d'agost, i Decret 77/1984, de 30 de juliol del Consell de la Generalitat valenciana). Disposicions legals sobre transport 1983-1987, publicat per la Conselleria d'Obres Públiques, Urbanisme i Transportes.
  
Tema 55. Els accidents de trànsit: concepte i consideracions prèvies. Les seues causes. Classes i fases.
  
Tema 56. Alcoholèmia. Concepte d'alcoholèmia. Taxa d'alcoholèmia. Efectes generals de les diferents taxes d'alcoholèmia. Normes per a la realització de la prova d'alcoholèmia. Alcoholímetres: descripció general i forma d'actuar.
  
Tema 57. Persones obligades a sotmetre's a la prova de detecció. Infracció a la Llei de Seguretat Viària que du aparellada l'obligació de la prova.
  
Tema 58. Recopilació legislativa: Reial Decret Legislatiu 3.390/1990, de 2 de març. Text articulat de la Llei sobre el Trànsit, Circulació de Vehicles de Motor i Seguretat Viària.
  
Psicologia
  
Tema 59. El comandament. Concepte. Qualitats. Trets (integritat, competència, energia, autoritat, confiança en si mateix, iniciativa, decisió...). Regles bàsiques per a l'exercici del comandament. Activitats més característiques del comandament.
  
Tema 60. Característiques del comandament. Funcions del comandament (planificar, executar, organitzar, coordinar...). Estils de manar. Aspectes que distingeixen al bon cap. Metodologia del comandament.
  
Tema 61. Presa de decisions. El procés de decisió. Poder i autoritat.
  
Tema 62. Tècniques de direcció. El factor temps. Selecció de tasques. Utilització de mitjans. Horaris i programes. Relació comandament-subordinat. Les reunions.
  
Tema 63. Tècniques per a controlar situacions difícils. La reunió està a punt de ser incontrolable. La reunió s'aparta del seu objectiu. El grup no parla. El grup, o part d'aquest, refusa acceptar les conclusions del director. Els participants discuteixen fermament entre si.
  
Tema 64. Principis de disciplina efectiva. Responsabilitat del comandament director. Com a instructor. Com a tècnic. Com a administrador. Deures per raó de càrrec amb els subordinats. Deures amb l'organització.
  
Tema 65. Tipus d'ordres. Ordre terminant, tipus sol·licitud, ordre suggerida, escrita, verbal, petició de voluntaris, causes de la mala interpretació d'ordres, comprovació de l'execució d'ordres.
  
Tema 66. Qualitats o atributs d'un bon comandament. Com actuar un bon comandament. Com es fa una amonestació. Com s'atenen les queixes.
  
Sociologia
  
Tema 67. Comportaments col·lectius. Concepte i classificació. Tipologia de les masses segons el mode de produir-se el comportament col·lectiu. Teories psicològiques explicatives del comportament col·lectiu. Possibilitats d'intervenció en els fenòmens col·lectius.
  
Tema 68. El comportament en els desastres. Conductes en les distintes fases d'una catàstrofe. Efectes i conseqüències en els desastres en les persones. El pànic. Reacció davant una situació de desastre.
  
Tema 69. Els grups socials. Grup de pertinença, de referència, petits. Els grups davant la frustració. Característiques del grup. Tècniques del grup.
  
Tema 70. Procés de socialització. Disposició a assumir un paper. Trets de personalitat en la dinàmica de grups. Recomanacions. Lideratge, paper del líder, factors, funcions.
  
Tema 71. La comunicació i la informació. Procés de comunicació: ascendent, descendent, horitzontal. Escrita i oral. La distorsió. Problemàtica de la comunicació.